Lav et referat af nedenstående tekst:

Tekst:
Et rum med samaritter, der kan hjælpe unge, der er har fået for meget at drikke, med at blive mere ædru og komme sikkert hjem. Det er ét af forslagene på arbejdsbordet lige nu i Aalborg Kommune. Sikkerhed i nattelivet er nemlig kommet på den lokalpolitiske dagsorden ovenpå sidste uges ulykkelige hændelser. Rådmand for Senior og Omsorg, Kristoffer Hjort Storm (DF), har drøftet forslaget om et samaritrum med aktører fra Jomfru Ane Gade, og der skal nu nedsættes en arbejdsgruppe, som skal arbejde videre med idéen. Vil have holdbare løsninger Aalborg Kommune har modtaget rigtig mange forslag, men vil dog i første omgang se på hvilke løsninger, der er langtidsholdbare. - Det er for tidligt at mene noget om det konkrete forslag med samarit-rum. Vi skal til at kigge på det nu, siger Nuuradiin S. Hussein (S),  der er rådmand for Job og Velfærd i Aalborg Kommune for Socialdemokratiet. I regi af Aalborg Kommune findes paraplyorganisationen TrygAalborg , der er et samarbejde mellem kommune, politi og øvrige aktører. Se indslaget, hvor TV2 Nord spørger unge på gaden i Aalborg, om de føler sig trygge i nattelivet - og hvad de tænker om forslagene. Økonomi og lokaler er afgørende Én af de aktører, der har været med i drøftelserne, er Henrik Foget Jensen, der er partner i Rekom, som ejer flere beværtninger i Jomfru Ane Gade. Han fortæller, at de allerede har været i gang med at kigge på lokaliteter til samaritrummet. - Det vil koste noget i husleje, og det vil koste noget i bemanding, selvom der vil være mange frivillige. Så vi skal have økonomi og lokaliteter på plads, inden vi overhovedet kan komme videre, siger Henrik Foget Jensen. Næste skridt er, at der skal nedsættes en arbejdsgruppe, som skal se på, om rummet overhovedet er en mulighed, der kan lade sig gøre. Det stiller nemlig nogle krav til både økonomi og lokaliteter. Han mener, at problemet er størst i nattelivet udenfor Jomfru Ane Gade. - Jeg synes faktisk, det er ganske trygt at være i Jomfru Ane Gade. Hver nat har vi rigtig mange dørmænd, og politiet er godt repræsenteret, siger Henrik Foget Jensen, der også er talsmand for restauratørerne i festgaden, Når unge går alene fra gaden om natten, mener han til gengæld, at der godt kan laves nogle bedre indsatser og henviser til mere overvågning samt hegn ved havnen.

Referat:
Efter Aalborg Kommune igen har sat sikkerhed i Aalborgs natteliv på dagsordenen, skal en arbejdsgruppe nu se på forskellige tiltag - blandt andet et samarit-rum i den velbesøgte gade.